രാജ്യത്തിന്റെ ഒളിമ്ബിക്സ്, പാരാലിമ്ബിക്സ് നേട്ടം ആവേശമായി ജമ്മുകശ്മീരില് കളിയാരവം ജില്ലാ കായിക മത്സരങ്ങള് പുന:രാരംഭിച്ചു ശ്രീനഗര്: ഏറെനാളത്തെ ഇടവേളകള്ക്ക് ശേഷം ജമ്മുകശ്മീരിലെ താഴ്വരകളും കളിക്കള ങ്ങളും വീണ്ടും ഉണരുകയാണ്.സംസ്ഥാന കായിക വകുപ്പിന്റെ മേല്നോട്ടത്തില് ജില്ലാ തല കായിക മത്സരങ്ങളാണ് പുന:രാരംഭിച്ചത്. ജില്ലാ മത്സരങ്ങള്ക്ക് മുന്നോടിയായി എല്ലാ പഞ്ചായത്തുകളിലും മത്സരങ്ങള് നടക്കും. സബ് ജൂനിയര് തലം മുതല് സീനിയര് തലം വരെയുള്ള എല്ലാ മത്സരങ്ങളും ആരംഭിച്ചു. കായികരംഗത്തെ ഉണര്വ്വിലൂടെ യുവാക്കളിലെ നിരാശകള് മാറാനും കായികരംഗത്തെ വിവിധ നേട്ടങ്ങളിലൂടെ ജീവിതം കരുപ്പിടിപ്പിക്കാനും ജമ്മുകശ്മീരിനാകുമെന്ന പ്രതീക്ഷയിലാണ് കായിക വകുപ്പ് . ഇന്ത്യ ഒളിമ്ബിക്സിലും പാരാലിമ്ബിക്സിലും സര്വ്വകാല നേട്ടം കൊയ്തതാണ് ജമ്മുകശ്മീരിലെ കായികതാരങ്ങളേയും ആവേശത്തിലാക്കിയത്. വടക്കു കിഴക്കന് സംസ്ഥാനങ്ങളുടെ മാതൃക സ്വീകരിച്ചുകൊണ്ട് കായികമേഖലയ്ക്ക് പ്രാധാന്യം കൊടുക്കാനും വിദ്യാലയങ്ങളെ പ്രോത്സാഹിപ്പിക്കാനും നടപടികള് തുടങ്ങി. കബഡി, വോളിബോള്, ഫുട്ബോള്, ഹോക്കി, അത്ലറ്റിക്സ് എന്നിവയില് മത്സരം നടക്കു കയാണ്. മികച്ച താരങ്ങളെ സമീപ ഭാവിയില് ദേശീയ അന്താരാഷ്ട്ര താരങ്ങളാക്കി മാറ്റാന് ജമ്മുകശ്മീരിനാകുമെന്ന് യുവജനകായിക വകുപ്പ് പ്രിന്സിപ്പല് സെക്രട്ടറി അലോക് കുമാര് പറഞ്ഞു.